Х (kirill). Х — oʻzbek kirill alifbosining yigirma uchinchi harfi. Chuqur til orqa, sirgʻaluvchi, shovqinli, jarangli undosh tovushni ifodalaydi. Soʻz boshi (xat, xizmat, xon), oʻrtasi (baxt, daraxt, paxta, yaxshi)da koʻproq, soʻz oxirida (mix, six, yax) kamroq uchraydi. Oʻzbek qipchoq shevalarida ushbu tovush baʼzan q tarzida talaffuz etilsada, bu holat adabiy tilda, imloda aks etmaydi (xat — qat, xotinqiz, paxta — paqta, mix — miq). Turkiy xalqlar, jumladan, oʻzbek xalqi uchun umumiy boʻlgan yozuvlarda bu harf oʻziga xos shakllarga ega boʻlgan.